**भारत सरकार**

**गृह मंत्रालय**

**राज्य सभा**

**अतारांकित प्रश्न संख्या 2965**

**दिनांक 21.03.2018/30 फाल्गुन, 1939 (शक) को उत्तर के लिए**

**युवाओं द्वारा आतंकी समूहों में शामिल होना**

**2965. श्री के॰ रहमान खानः**

**क्या गृह मंत्री यह बताने की कृपा करेंगे किः**

**(क) क्या विगत वर्षों की तुलना में वर्ष 2017 में 126 युवा आतंकी समूहों में शामिल हुए जो अब तक की सबसे बड़ी संख्या है;**

**(ख) क्या समाज की मुख्य धारा में शामिल करने के लिए युवाओं को प्रोत्सहित करने हेतु राज्य तथा केन्द्र सरकार दोनों के प्रयास विफल हो गए हैं; और**

**(ग) क्या केन्द्र सरकार राज्य सरकार के साथ मिलकर ऐसी विफलताओं के कारणों की पहचान करेगी तथा युवाओं को भटकने से रोकने के लिए अधिक प्रभावी उपाय करेगी?**

**उत्तर**

**गृह मंत्रालय में राज्य मंत्री (श्री हंसराज गंगाराम अहीर)**

(क) से (ग): राष्ट्रीय जांच एजेंसी (एनआईए) और राज्य पुलिस द्वारा वर्ष 2016 में 53 की तुलना में वर्ष 2017 में 34 आईएसआईएस काडरों/समर्थकों को गिरफ्तार किया गया था। आतंकवादी संगठन अपनी विचारधारा का प्रचार करने और रंगरूटों को आकर्षित करने के लिए विभिन्न मंचों का प्रयोग कर रहे है। केंद्रीय और राज्य विधि प्रवर्तन एजेंसियां आतंकवादी संगठनों के कट्टरतावादी प्रयासों से निपटने के लिए ठोस प्रयास कर रही हैं और अनेक लोगों को पथभ्रमित होने से रोका गया है। इस संबंध में साइबर स्पेस की भी गहन निगरानी की जा रही है।

\*\*\*\*\*